CELEX: C2006/178/34
Language: sk
Date: 2006-07-29 00:00:00
Title: Vec C-220/06: Návrh na začatie prejudiciálneho konania, ktorý podal Audiencia Nacional, Sala de lo Contencioso-Administrativo (Španielsko)  15. mája 2006  – Asociación Profesional de Empresas de Reparto y Manipulado de Correspondencia/Administración del Estado (Ministerio de Educación y Ciencia)

29.7.2006   
            
            
               SK
            
            
               Úradný vestník Európskej únie
            
            
               C 178/21
            
         Návrh na začatie prejudiciálneho konania, ktorý podal Audiencia Nacional, Sala de lo Contencioso-Administrativo (Španielsko) 15. mája 2006 – Asociación Profesional de Empresas de Reparto y Manipulado de Correspondencia/Administración del Estado (Ministerio de Educación y Ciencia)
   (Vec C-220/06)
   (2006/C 178/34)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Audiencia Nacional, Sala de lo Contencioso-Administrativo (Španielsko)
   Účastníci konania pred vnútroštátnym súdom
   
      Žalobca: Asociación Profesional de Empresas de Reparto y Manipulado de Correspondencia
   
      Žalovaný: Administración del Estado (Ministerio de Educación y Ciencia)
   Prejudiciálna otázka
   Treba články 43 a 49 Zmluvy ES v spojení s článkom 86 Zmluvy ES pri ich aplikácii v rámci liberalizácie poštových služieb stanovenej smernicami 1997/67/ES (1) a 2002/39/ES (2) a v rámci zásad, ktorým podlieha verejné obstarávanie podľa smerníc „ad hoc“ vykladať tak, že nepripúšťajú dohodu, ktorej predmet zahŕňa poskytovanie tak vyhradených, ako aj nevyhradených, a teda liberalizovaných poštových služieb, uzavretú medzi štátnou spoločnosťou, ktorej základné imanie je úplne vo vlastníctve štátu a ktorá je navyše prevádzkovateľom univerzálnej poštovej služby, a orgánom verejnej správy?
   
      (1)  Smernica Európskeho parlamentu a Rady z 15. decembra 1997 o spoločných pravidlách rozvoja vnútorného trhu poštových služieb spoločenstva a zlepšovaní kvality služieb (Ú. v. ES 1998, L 15, s. 14; Mim. vyd. 06/003, s. 71).
   
      (2)  Smernica Európskeho parlamentu a Rady 2002/39/ES z 10. júna 2002, ktorou sa mení a dopĺňa smernica 97/67/ES o spoločných pravidlách rozvoja vnútorného trhu poštových služieb spoločenstva a zlepšovaní kvality služieb (Ú. v. ES L 176, s. 21, Mim. vyd. 06/004, s. 316).